Publication: Magyar Közlöny
Issue: MK-1998-56 (Year: 1998, Number: 56)
Era: 1990-2004
Section: 1997. évi XXX. törvény (Jht.) és egyéb — jogszabályok
Paragraph Index: 464

2. Követelések adósonként, a legrégebben lejárt tétel szerint Ebben a táblarészben a jelentés kitöltése során az egy adósra vonatkozó összes követelésállományt a legrégebben lejárt esedékességnek megfelelő időoszlopban kell szerepeltetni. Az egy adósnak nyújtott hitelek közül — ha van lejárt követelés, akkor — a legrégebben lejárt követelésnek megfelelő oszlopban kell szerepeltetni a szóban forgó adós felé fennálló teljes követelésállományt. Az a) Nem lejárt oszlopban csak azoknak az adósoknak a tartozásai szerepelhetnek, akiknek sem lejárt, sem újratárgyalt tartozásuk nincs. A h) Prolongált oszlopban kell kimutatni a teljes adósságállományt abban az esetben, ha egy adósnak csak újratárgyalt vagy csak le nem járt és újratárgyalt tartozásai vannak. Ha tehát egy adósnak van nem lejárt, lejárt és újratárgyalt tartozása, akkor a teljes adósságállományt a legrégebben lejárt tartozásnak megfelelő időoszlopban kell kimutatni.* VIII. B PORTFOLIÓELEMZÉS — MIN ŐSÍTÉS A jelentés célja A táblában kell a Hpt. 87. § és a vonatkozó jogszabályi előírások szerint előírt minősítést és annak alapján megképzett céltartalékokat részletezni. * Lásd a Függelék IV. rész 7. pontját. A jelentés kitöltése A minősített mérleg és mérlegen kívüli tételeket a hivatkozott eszközcsoportok szerint részletezve, és az 1., illetve 2. sorokban összesítve, a minősítési kategóriáknak megfelelő oszlopokban kell kimutatni. Az egyezőség érdekében a problémamentes oszlopban szerepeltetni kell a vonatkozó jogszabályi előírások alapján nem minősített tételek összegét is. A „Tartalék” nevű oszlopokban a mérleg, valamint mérlegen kívüli tételekre vonatkozóan a ténylegesen megképzett céltartalékot kell szerepeltetni.

Source: https://magyarkozlony.hu/hivatalos-lapok/3e02abc0a0cb62f0065830fcfced94e28ce56659/dokumentumok/fd6553a8a14a44bbf9e49db80bb2421cb2a01807/letoltes